khistorydata/jeongjo-sjw-relations huggingface dataset:
정조 11년
分兵曹參議臣南鶴聞疏曰伏以方春謁陵聖孝克伸冒風回鑾玉候益康慶幸之忱曷有其極仍伏念臣跡本畸孤人又駑下在朝無根繩之藉涉世昧方圓之術埴冥途墻璧靡依徒荷我聖上剪拂之洪造時雨膏潤微卉亦得以沾濡大鞴鎔鑄寸鐵皆入於陶成遂使疎賤如臣瑣劣如臣者玷淸班周旋邇列蓋亦四三年所矣臣之自頂至踵一髮一毛孰非我殿下攸賜深仁厚渥海淺山輕臣雖至愚且闇亦異乎躁豕冥魚感戴之心銘肝鏤骨圖報之念積塵累刹區區願忠寸丹不昩而賦性旣甚疎迂莅事不能詳愼一行作吏輕犯禁科內地薄竄匪罪伊榮適値國有大慶蒙宥北還而朝班舊步若隔前生榮途一念已成死灰世或以有累者疑之臣亦以負罪人自處窮鱗在涸無處鳴號斷綆墜井誰復汲引只期沒齒窮廬永作明時之一棄物矣豈意日月之明無幽不燭覆育之德無物不遂特記簪履之舊蹤遽紆甄錄之殊私分曹除旨乃下於杜門屛伏中庚牌又隨以儼臨蓬蓽生輝隣巷聳觀臣始焉聞命惝怳莫省攸措終焉含恩感激有隕無從闔門老少聚首相對攢手祝天實不知此生此世何以報答萬一也第自念臣之平生學淺才疎百無一取之狀聖鑑亦已俯燭矣況中罹罪謫愆尤尙自追訟久處樗散頹闒又已成習八年之後重叨官銜觸處齟齬隨事頑鈍尙安有陳力就列之望哉分省雖曰閒局宿衛魂宮防察禁扃責任亦自不輕而庸孱憒裂全不事事加以素患貞疾閱月彌苦直廬閉戶長作養病之所私心惶憫當復如何臣受恩罔極起廢屬耳其在義分豈敢爲瀆擾辭巽之計而人旣不稱病又難强若至於癏廢職事重獲譴何則辜負聖眷非細故也伏乞天地父母俯垂憐察亟許鐫免以安微分不勝幸甚顧臣所叨旣非言責則拖及他說極知猥越而憂愛之忱秉彝同得沐浴之義愚衷自激敢此略陳焉嗚呼昨年五月之變尙何忍言哉八域群生莫不痛冤弸中疑惑滋甚欲籲上穹而無階也及至王大妃殿諺敎一下之後舊恨新悲一倍交切蓋窮凶叵測不共戴天之讎人偃息自在於此世界中而莫之敢指者誠以宮闈事祕有非外臣所可得知者故也今其一條鉤覈之路亶在乎鞫訊廷楫等諸醫窮査其用藥斷乳之情節則端緖必可得矣設或不得亦足爲存國體慰輿情之道殿下何憚何惜於蟣蝨一賤類而靳持至此乎臣於直中連參魂宮陪祭每不禁掩抑飮涕憤鬱長吁此非臣一人之心乃擧國人心也凡今爲殿下臣子者無論搢紳與章甫其所秉執卽誅君讎討國賊之大義理而不得請則不得止者也臣伏見近日章奏批旨每以無可知之道爲敎夫可知與不可知惟當立決於鞫庭訊覈而殿下終不欲一問直以無可知三字爲杜衆口之資群下之抑塞訝惑庸有極哉伏望少回天心快降兪音亟令王府拿致逆醫嚴加盤詰期於得情決不容小緩也臣於頃年忝隨三司之後每以我殿下治逆失之於太寬屢次陳勉抑未知聖衷其或記有否伊後近十年之間朝家懲討之典愈往愈緩群醜僭亂之變種下種生至於昨冬逆獄而極矣嗚呼我殿下好生之德天地同大育物之仁雷雨普施龍蛇可化爲赤子豺虎可馴爲仁獸而惟彼一種不逞之徒終不革心悛惡狂圖異謀換面迭出此豈一朝一夕之故也燎原之火必有始燃之處滋蔓之草終生不除之根苟求二字刀割則國榮二字刀割是已噫嘻痛矣其千妖萬惡背君負國之罪姑勿論沮遏大計豈有他哉九字刀割是渠夙宵摩揣者故絡致德相投呈凶箚排布設施至憯且祕宗國之危凜若一髮何幸殿下廓奮乾剛掃斥邪穢赫日昭臨鬼蜮之情狀莫遁寶鏡高懸狐魅之本形畢現而其餘禍未艾毒焰猶熾萬古所無之夏賊國榮之枝流也三路和應之福瑮國榮之羽翼也八字刀割而國榮實爲戎首中權老賊變急肘腋而國榮先倡陰謀以至於匡運四字叵測之說亦莫非國榮之餘孽也顧今人彝斁晦朝象泮渙亂逆無底定之期國脈有暗傷之憂究厥所由一則榮賊二則榮賊使此賊得保首領臥死牗下伊時失刑已無可言而其後許多鞫獄之脈絡根因皆有所歸一串相貫則所謂元惡巨魁非榮賊而誰也追施之請臺紙已毛而殿下一向靳允臣未知聖心有何一分顧惜而然乎臣不幸與此賊有僚寀之誼每見其語言之間若有向國之誠又巍然自處以義理主人故擧朝卿士率皆奔走承風莫敢誰何者良以此也孰知其包藏禍心陰蓄異志乃至此極乎臣旣無明識不能先事致討於未然之前及其逆節昭著人皆得誅而臣獨跡滯下邑名編罪籍沬血之義一未自效此臣所以尋常痛恨髮豎眦裂直欲斧斲其棺碎屍萬段而不可得也儻我殿下穆然三思深究禍亂之源則榮賊爲前後諸逆之根柢窩窟不待臣言可以洞辨收孥籍産劓殄無遺以洩神人之憤斷不可已也至於近者三司之所爭執此實王法之所不容國人之所共誅而舊賊尙未鋤治新逆又復踵起殿下用法太寬之失斯豈非已然之明驗乎十二字刀割明以兩賊誅止其身而不施當律宇鎭則已承款而尙逭邦刑趙時偉不一問遽命島置臣愚死罪竊以爲殿下政刑每或近於漫漶彌縫而終有欠於明白痛快寧不慨惜也伏願亟降明斷竝允臺請焉答曰省疏具悉勿煩爾其勿辭察職
정조 11년
丁未二月十四日辰時上御重熙堂左副承旨入侍時左副承旨趙衍德記事官金孝建李相璜金祖淳以次進伏訖上曰時囚黃昇源放送兵判入來開政事分付賤臣承命出傳命退諸臣以次出
정조 11년
丁未二月十四日辰時上御熙政堂左承旨與東萊府使入侍時左承旨李亨元假注書趙台榮記事官李相璜金祖淳東萊府使李溎以次進伏訖上命進前奏職姓名東萊府使李溎進伏仰奏上曰卿於丙申後始入侍矣溎曰臣曲蒙恩渥退伏田里涵詠聖澤矣連下恩除幸忝守衛之列逖違之餘獲覩日月之光臣固死無餘憾而今此邊門重任遽此特畀惶感之極不知死所矣上曰卿於丙申之初凡於討逆幾皆首發而畢竟則反致許久遭罹矣溎曰人之處事自有心跡若論跡而不論心則臣之罪萬殞難贖矣若非聖上曲庇則臣豈可免其罪而保于今耶上曰先朝初年金東弼之疏到今見之宜有罪而無可稱矣第首發之論每不能峻蓋其時事機不得不如此矣予於卿事每憶金東弼之疏矣溎曰聖敎至此雖豚躁魚冥可以孚感臣亦有秉彝之心實不知何以爲對矣上曰萊府事可悶矣前官全昩事理卿其下去善爲也匪畏彼人實顧國體矣溎曰臣當殫竭心力圖報萬一矣命先退上命儒生入侍賤臣承命出與李海隣等以次進伏上各詢姓名年紀至尹載厚上曰何不入來乎亨元曰姑未待令矣上曰七十老儒能製表而被抄誠可貴矣亨元曰然矣上曰自戶曹給米五斗事分付命諸生先退上曰傳香與否知來賤臣承命出回奏曰已傳香云矣命書傳敎曰右副承旨馳詣弘陵奉審摘奸局內諸陵一體奉審以來上曰吏判則以前牌催促參議亦爲出牌事分付賤臣承命出傳上命仁浩書吏兵曹草記判付訖命退諸臣以次退出
정조 11년
丁未二月十四日申時上御重熙堂奉審承旨入侍時同副承旨金魯永假注書李德鉉記事官尹行任金祖淳以次進伏訖上命書傳敎曰驟陞則固驟陞孰無新除而連日違牌不知爲幾次有關朝綱且係後弊吏曹參議曺允大禁推上謂魯永曰何如是往來之速也魯永曰行之緩緩而日長故然矣上命書傳敎曰雖不若柳誼優可方安聖彬新入之初勤勵可嘉當該承旨金魯永內下鹿皮一令賜給俾近日在直而晩時放鑰仕進而逼朝聽漏者知所聳聽是日食後魯永奉命往弘陵申前復命故有是敎以原春監司狀啓民家失火事命書傳敎曰當此窮春被燒民戶若是夥然言念失所之狀極爲矜惻令道伯拔例周給使之東作前期於畢構奠居奠居形止報來仍卽狀聞事回諭又命書傳敎曰今因萊府事言端聞之吏判言亦如所料此重臣旣經多大僉使熟諳形便則所奏必有料量陳此如金之土無益於禁雜之政則在我國非得計前前萊伯擧條回啓姑勿分付更令新萊伯具意見狀聞後稟處事令廟堂知悉命退承史以次退出
정조 11년
丁未二月十四日初更上御重熙堂坐直承旨入侍時右承旨趙衍德假注書李德鉉記事官尹行任金祖淳以次進伏訖上命入政事望賤臣承命出持入進伏訖命退承史以次退出
정조 11년
李亨元啓曰備邊司郞廳來言曰今日賓廳日次而以國忌正日相値不得來會云矣敢啓傳曰知道
정조 11년
洪仁浩啓曰吏曹假郞廳來言曰御覽官案修正次請出矣敢啓傳曰知道
정조 11년
傳于金魯永曰都承旨與提調入侍
정조 11년
傳于申耆曰左副承旨入侍
정조 11년
傳于具㢞曰坐直承旨入侍
정조 11년
趙衍德啓曰假注書申溆身病猝重勢難察任今姑改差何如傳曰允前注書察任
정조 11년
洪仁浩以禮曹言啓曰卽接孝陵參奉所報則本陵別檢金熙稷以身病昨年十一月下往安東地而今此寒食祭享萬無上來進參之勢云莫重節享兩官不可不備別檢金熙稷今姑改差其代卽令該曹口傳差出以爲備員將事之地何如傳曰允
정조 11년
吏曹口傳政事以韓始裕爲孝陵別檢
정조 11년
申耆以禮曹言啓曰傳曰畿邑賑政方張在前如此之時已有闊狹之例各陵修改處皆以陵官兼監役擧行獻官則以戶禮工三曹堂上推移塡差使之監董後復命若此則禮堂不必別爲進去以此知悉事命下矣康陵兩陵上石物塗灰修改時本曹堂上郞廳則勿爲進去依下敎本陵官兼監役擧行事分付之意敢啓傳曰知道
정조 11년
金魯永以吏曹言啓曰守令薦應不薦人請推草記批旨內今番飭敎之後文宰則多有追薦人武臣則將臣外尙無爲之者豈或未及聞知而然乎姑不處分自本曹査實論罪可也事命下矣武臣中同知李漢泰護軍李昌漢李得濟李聖師朴載洙朴宗益沈錡尹勉亨徐赫修竝應薦而不薦故査問其委折則李漢泰今正月二十七日罷職二月十三日敍用李漢昌方在臺啓中其所不薦事勢則然李得濟李聖師朴載洙朴宗益尹勉亨徐赫修沈錡則無端不薦事甚可駭竝罷職何如傳曰非情勢則老病人容或無怪怙先推考可也
정조 11년
洪仁浩以戶曹言啓曰徽寧殿阿只供上一陪婢一進排物種加進排中無料房子十三人巽除減事命下矣各樣物種別單書入而淑昌宮乳母一供上亦爲除減事旣承筵敎別單中一體書入自今爲始依此除減之意分付各司何如傳曰允
정조 11년
李亨元以兵曹言啓曰因承政院啓辭今丁未年例邊將應薦不薦人員令該曹察推事允下矣知事尹東暹趙時敏姜世晃禮曹判書李命植行司直金華鎭韓光會工曹判書金種秀判敦寧金種正左參贊金魯鎭仁陵君李在協行司直鄭一祥鄭昌聖徐有寧洪良浩李溎尹東晳權噵鄭好仁徐有慶知敦寧李澧戶曹判書李在簡行副司直吳載純判尹鄭昌順尹坊金用謙吏曹判書尹蓍東知敦寧鄭枋行副司直宋載經刑曹判書李崇祜行副司直李聖圭李柱國咸春君李昌運李亨逵大司成閔鍾顯同敦寧魚錫定刑曹參判洪秀輔禮曹參判李秉模行副司直李世奭具㢞金載順李鎭翼任希曾洪檢蔡弘履李憲默朴祐源吳大益李在學金頤柱申大升尹承烈沈有鎭李度默黃昇源金峙默趙瑍洪秉纘鄭景淳金魯淳李敬懋吏曹參判金熹工曹參判李宜老同知徐晦修行副司直李鎭恒同知李漢泰辛錫箕鄭述祚李仁康崔朝岳王漢禎邊聖和鄭勗世尹冕亨東恩君申大觀行副護軍李漢昌李明運崔東岳吳載熙白東俊任嵂元厚鎭李應爀李性默李聖師具叙五徐有和吳載徽朴宗益李鴻運徐赫修李再煥李寬徵林遇春朴載洙沈錡安翼濟吏曹參議李集斗戶曹參議兪彦脩禮曹參議申耆敦寧都正睦萬中刑曹參議金履禧判校金禧麟左通禮李敏采右通禮禹禎圭奉常正柳匡天宗簿正李命勳司僕正鄭致淳軍資正尹慶龍掌樂正尹在醇司成姜垣繕工副正曺允亨黃海監司金思穆原春監司金載瓚驪州牧使李文源淮陽府使李獻慶成川府使鄭宇淳慶尙左兵使姜五成慶州府尹金履容楊州牧使尹行元坡州牧使洪仁默忠州牧使李在亨淸州牧使李學源洪州牧使安廷玹尙州牧使洪元燮星州牧使鄭華淳晉州牧使金履銈羅州牧使李遠培光州牧使兪彦銻濟州牧使李命俊綾州牧使林重遠吉州牧使李燁富平府使尹耆東竹山府使申潚南陽府使卞至健利川府使沈鍷仁川府使徐簡修豐德府使吳載衡淸風府使洪載淵仁同府使李漢籌善山府使李正模蔚山府使沈公藝順興府使鄭持淳密陽府使沈鉁巨濟府使金爀咸陽府使李得駿居昌府使趙宅鎭南原府使李勉基長興府使宋載瑞茂朱府使徐侃修礪山府使曺命楫延安府使金宗範春川府使沈觀之鐵原府使李潤國三陟府使徐琢修伊川府使李儒敬寧越府使曺遠振鍾城府使李鎭復慶源府使李迪會寧府使金相玉安邊府使朴宗來穩城府使沈趾賢北靑府使柳知養富寧府使李夏保德源府使李弼甲山府使金魯成明川府使鄭聖鵠端川府使具紞江界府使李頤祥中和府使金養和慈山府使尹東晩咸從府使尹履相慶尙監營中軍柳爾胄行副護軍具埉完城君李義行俱爲應薦而不薦竝依定式推考警責何如傳曰允今番飭敎之後文宰多有追薦人武臣則將臣外尙無爲之者豈或未及聞知而然乎姑不處分自本曹査實論罪可也
정조 11년
洪仁浩以兵曹言啓曰邊將薦不薦人察推草記批旨內今番飭敎之後文宰多有追薦武臣則將臣外尙無爲之者豈或未及聞知而然乎姑不處分自本曹査實論罪可也事命下矣不薦人處査實則行副護軍李漢昌在臺啓中不敢擧薦云李漢泰其時罷職中不薦云沈錡李聖師老病不薦云同知崔朝岳辛錫箕尹勉亨行副護軍林遇春朴載洙以在外不薦同知李仁康李得濟吳載熙元厚鎭李應爀崔東岳李性默吳載徽具叙五朴宗益安翼濟徐赫修具𤥵李再煥東恩君申大觀俱以應薦之人飭敎之下無端不薦事甚駭然罷散應頉及原在外老病人外竝罷職何如傳曰情勢及老病外如元厚鎭李應爀吳載徽具叙五具埉申大觀飭敎之下無端不薦萬萬駭然依施其中時帶職名人不可罷職而止竝拿問處之可也
정조 11년
金魯永以賑恤廳言啓曰因傳敎本廳米今月十六日爲始內廳分二所減價發賣於五部都民之意敢啓傳曰知道
정조 11년
丁未二月十五日辰時上御重熙堂右承旨入侍時右承旨洪仁浩假注書李德鉉記事官李相璜金祖淳以次進伏訖上命書傳敎曰旣承慈敎徽寧殿阿之供上一陪婢一進排物種除減柴炭一體除減加進排名色中無料房子十三人只有末醬進排云竝除減事分付戶惠廳加進排供上中尙宮九侍女七水賜二水母十二把只五房子三十四合六十九名料衣纏及各種進排昨年亦因慈敎分屬各處該曹尙不知之擧行易致疑眩依所下都錄分秩劃屬今番冊子修正時依此釐正事一體分付又命書傳敎曰畿邑賑政方張在前如此之時已有闊狹之例各陵修改處以陵官兼監役擧行獻官則以戶禮工三曹堂上推移塡差使之監董後復命若此則禮堂不必別爲進去以此知悉又命書傳敎曰各司各有定例而各殿宮進上無內入定例當殿宮進排物種精書一通內入事分付命退承史以次退出
정조 11년
丁未二月十五日午時上御重熙堂左副承旨入侍時左副承旨趙衍德假注書李德鉉記事官李相璜金祖淳待敎尹行任以次進伏訖上命書傳敎曰旣示飭意吏曹參議曺允大禁推分揀仍卽牌招察任命退承史以次退出
정조 11년
丁未二月十五日申時上御誠正閣藥房提調持湯劑入侍時藥房提調李在簡行都承旨具㢞假注書李德鉉記事官李相璜金祖淳以次進伏訖上進服湯劑在簡曰朝晝異候聖體若何上曰一樣矣上命書禁府公事判付訖命退諸臣以次退出
정조 11년
丁未二月十五日初更上御重熙堂坐直承旨入侍時左副承旨趙衍德假注書李德鉉記事官李相璜金祖淳以次進伏訖上命書領議政箚批命退承史以次退出
정조 11년
行都承旨具㢞坐直左承旨李亨元坐右承旨洪仁浩坐直左副承旨趙衍德坐右副承旨金魯永坐同副承旨申耆坐注書金孝建病一員未差假注書李冕膺仕直李德鉉仕事變假注書張錫胤仕
정조 11년
傳于具㢞曰左副承旨入侍
정조 11년
以慶尙監司狀啓安東府使李謙彬罷黜事傳于洪仁浩曰歉歲方春民事政急而飭敎纔下罷狀續至此非道臣所請卽該府使自處到今一時曠官可悶政官牌招開政其代各別擇差待下批明日辭朝
정조 11년
具㢞啓曰假注書李冕膺時無職名令該曹依例付軍職冠帶常仕何如傳曰允
정조 11년
以吏曹參議曺允大牌不進罷職傳旨傳于趙衍德曰只推
정조 11년
有政吏批判書尹蓍東參判李秉模進參議曺允大牌不進右承旨洪仁浩進以洪樂恒爲副校理金錫權爲工曹正郞申益彬爲安東府使兵批判書金履素病參判申益彬病參議朴天衡病參知柳誼入直進左承旨李亨元進以沈豐之爲副司直
정조 11년
備邊司薦望以李敬一爲東萊府使
정조 11년
洪仁浩啓曰新除授東萊府使李敬一方在罷散中何以爲之敢稟傳曰敍用
정조 11년
傳于洪仁浩曰東萊府使明日辭朝
정조 11년
傳于李亨元曰親臨瑞蔥臺未畢試人試射時駕前別抄折衝南允卨出身權應弼駕後禁軍出身白文赫騎芻三中竝加資御營廳別武士折衝金光益鐵箭比較居首邊將除授交龍旗馬上奉持閑良金龍起騎芻三中直赴殿試別軍職李延弼立芻四中熟馬一匹面給
정조 11년
具㢞以禮曹言啓曰卽接懿昭墓守衛官牒報則同任守衛官李基完身病猝重今此本墓寒食祭享萬無進參之路云莫重節享兩官不可不備守衛官李基完今姑改差其代卽令該曹口傳差出以爲備員將事之地何如傳曰允
정조 11년
吏曹口傳政事以金世欽爲懿昭墓守衛官
정조 11년
趙衍德以吏曹言啓曰今此寒食祭健元陵獻官漢城府右尹尹師國永陵獻官行副司直趙尙鎭俱以身病猝重勢難出齋云不得已健元陵獻官刑曹參判朴祐源通融塡差永陵獻官同敦寧金載順改付標以入之意敢啓傳曰知道
정조 11년
具㢞以禮曹言啓曰元陵丁字閣神門後道里上仰粉土北邊築壁陛砌石塗灰竝剝落等處今二月十八日寒食祭兼告修改事已爲啓下矣卽接本陵別檢所報則今番幸行時丁字閣以下有頉處自戶曹一新修改故別無兼告擧行處云今寒食節享祝文以例祝擧行之意分付藝文館何如傳曰允
정조 11년
李亨元以賑恤廳言啓曰中部六十八契四百三十九戶東部三十七契一千三百十二戶南部五十八契一千七百戶北部三十八契一千二百三十八戶合四千六百八十九戶初巡發賣米八百二十五石八斗分給之意敢啓傳曰知道
정조 11년
李亨元以賑恤廳言啓曰南部墨井洞契居良女李召史今月十五日本洞路傍得二朔許遺棄女兒欲爲收養而貧不自食願爲受料告于本部自本部同月十六日牒呈故依節目給料使之乳養之意敢啓傳曰知道
정조 11년
洪仁浩以兵曹言啓曰今二月十七日武臣堂上朔試射日次而國忌正日相値不得爲之之意敢啓傳曰知道
정조 11년
禁府啓目摠戎中軍元厚鎭訓鍊都監別將李應爀內禁將吳載徽扈衛別將具埉等原情云云傳旨內辭緣泛稱遲晩所當請刑是白乎矣曾經閫帥勿爲請刑載在大典通編議處爲白乎旀具埉段傳旨內辭緣泛稱遲晩刑推得情何如判付啓李應爀觀於渠供可知其混入罷拿竝分揀爲旀元厚鎭吳載徽等段以亞將及曾經閫帥朝令之下邊將薦擧謂無覺得不可以已薦守令有所寬恕罷職放送具埉不可以有職言旣經拿處附過放送爲良如敎
정조 11년
議政府領議政金致仁箚曰伏以臣迫於嚴命抗顔周行淟涊驅策行將半歲臨事則動輒顚錯得間則每煩言病上而國家大事下而廊廟重務僨誤瘝曠亦旣支離撫念慙惶辜負徒積累控筵懇嚴未畢說僚席一空義難乞休隱忍遲徊兩病公私擬待新相之出以爲引退之期矣乃今宿苦自在新症更添斯須之頃幾汚淸禁舁還私次尙有餘悸伏蒙珍劑特頒殘喘獲延感戴欲生之恩粗救時日之急然篤老風祟多危少安根委旣痼勞傷且多倘致再發理必無幸自量甚熟醫言同然閉戶昏倒㱡㱡待盡五司班次群情之所欣忭堂錄成命私心之所兢蹙而一切泯伏義分都虧中書重地便作臣養疴之坊夙夜隕越如添一病假使臣幸賴王靈復起爲人其不堪更備任使則決矣噫臣以畸危之蹤抱畏約之心居常屛蟄罕與人接重拜以來憂懼轉深無往而非曲木之驚雖欲殫竭駑鈍仰裨萬一其奈病日益篤情又難强無以自力於承佐之責何哉罪戾如山尙逭嚴誅每擧賤疾冒瀆宸聽終孤殊眷豈臣樂爲敢乞聖明念機務之滯憐悲苦之懇速行枚卜爰立賢德斥退賤臣毋曠庶事惟是顒祝且伏聞太廟修改隔日提擧備員新有昨年特敎而病狀如右進參無路亦望將臣所職廟署都提調之任預命變通毋至窘急焉抑臣於萊府事竊有區區迷見日昨萊伯特除有以仰整鎭邊門之聖意而取考舊例宣廟甲辰本邑陞爲府使之後曾無一人以二品差遣者無乃交隣自有約條毋得踰越而然歟凡於島主書契必令儀曹亞貳東萊釜山平禮修答者例也今夫館守倭送使倭不過島主管下而宴享接見之際本倅以曾經八座之臣與之相抗是不幾於辱朝廷乎倭人狡甚每事援例分寸之微必爭乃已安知無日後因緣執言之慮乎壬辰秋諸文倅之代以武弁也先大王敎以萊伯曾有約條特令前府使仍任難愼之聖念有如是矣伏願聖上更加三思博詢而裁處焉事係邊情敢此附陳焉取進止答曰省箚具悉卿懇愼節尙未快痊豈勝憂慮賓對之久曠雖可悶也必須安心愼攝俟間出而視事都堂行圈之稍遲亦豈必爲引廟署提擧事旣有二提擧自可替行所辭不允新除萊伯事蓋因綽有襯例先朝壬辰武倅差遣時仍任之敎旣如此事關仰述何嫌銷刻該府使外補傳敎勿施卽以綜明剛核可責蘇弊者擬薦待下批仍令辭朝宜矣
정조 11년
判府事金熤箚曰伏以臣竊有區區私懇冒昧仰達臣之父母墳山在於西坰之外距京爲信宿之地而身有所縻久曠省掃春秋霜露之感彝情之所不能已者目今冷節隔日兼以塋域有事而臣兄已老臣之子男亦不在京若非躬往則香火之薦監董之事只將委之於墓戶之手矣情事之悲切當復如何以臣私事仰煩崇聽固知罪無所逃而衷情所迫敢以文字鳴呼倘蒙慈覆之天曲賜體諒特許數日之暇俾得以無煩朝家私自往來則臣可以任便行止少伸至情臣不勝顒祝之至取進止答曰省箚具悉卿懇卿其依所請往省
정조 11년
丁未二月十六日卯時上御春塘臺內試射入侍時左承旨李亨元左副承旨趙衍德右副承旨金魯永假注書李德鉉記事官李相璜金祖淳待敎尹行任以次進伏訖上命書判付試射訖命退承史以次退出
정조 11년
丁未二月十六日申時上御重熙堂左副承旨入侍時左副承旨趙衍德假注書李德鉉記事官李相璜金祖淳閣臣尹行任以次進伏訖上曰金判府事箚子入之賤臣承命出持入進伏訖上命書箚批仍命退承史以次退出
정조 11년
丁未二月十六日二更一點上御重熙堂坐直承旨入侍時右承旨洪仁浩假注書李冕膺記事官李相璜金祖淳以次進伏訖上曰領議政傳諭何注書進去乎仁浩曰事變假注書張錫胤進去又往金判府事家傳諭而來矣仍命退諸臣以次退出
정조 11년
行都承旨具㢞坐左承旨李亨元坐直右承旨洪仁浩坐直左副承旨趙衍德坐右副承旨金魯永坐同副承旨未差注書金孝建病一員未差假注書李冕膺仕李德鉉仕直事變假注書張錫胤仕
정조 11년
李亨元啓曰來二十一日輪對日次矣敢稟傳曰爲之
정조 11년
具㢞啓曰來二十一日朝參日次矣敢稟傳曰停
정조 11년
洪仁浩啓曰禁衛營將官來言今日本營軍兵日次私習云矣敢稟傳曰知道
정조 11년
李亨元啓曰禁衛大將徐有大以厲祭獻官今方受香出去矣所佩命召兼帶右邊捕盜大將命召及大將牌傳令牌來請還納何以爲之敢稟傳曰仍佩往來
정조 11년
李亨元啓曰禁衛大將徐有大所授命召及兼帶右捕將命召及大將牌傳令牌仍佩往來事命下矣將兵之任不可一刻無摠察之人捕將亦有他大將兼察之例今番則可以爲之敢稟傳曰都提調摠察他大將兼察
정조 11년
洪仁浩啓曰禁衛大將以都提調摠察事命下矣在前如此之時或有命招都提調之例或有發牌從事官分付之規今番則何以爲之敢稟傳曰從事官發牌聽傳敎
정조 11년
金魯永啓曰右捕將以他大將兼察事命下矣左邊捕盜大將李漢泰卽爲牌招以爲聽傳敎之地何如傳曰允
정조 11년
傳于具㢞曰右承旨與東萊府使入侍
정조 11년
傳于李亨元曰都承旨馳詣宗廟景慕宮右承旨馳詣永祐圖奉審摘奸以來
정조 11년
傳于具㢞曰右副承旨馳詣永禧殿儲慶宮奉審摘奸以來
정조 11년
金魯永以禮曹言啓曰明日宗廟永寧殿永禧殿景慕宮春奉審修改時本曹堂上三員當爲分進而判書李命植參議李集斗俱有身病臣度默則差祭景慕宮將事後仍留本宮看檢修改而宗廟永寧殿永禧殿修改處無推移進參之員令政院稟旨奉行何如傳曰判書參議許遞政官牌招開政
정조 11년
有政吏批判書尹蓍東進參判李秉模式暇參議曺允大差祭承旨具㢞進以李在協爲禮曹判書金魯淳爲兵曹參判鄭存中爲禮曹參議金持默爲同義禁宋宅朋爲奉常主簿
정조 11년
兵批判書金履素發賣進參判金魯淳未肅拜參議朴天衡入直進參知柳誼替直副司直李命植李集斗同知單李重聃
정조 11년
傳于洪仁浩曰外此諸道穀簿不敷邑量宜加分後狀聞事一體分付
정조 11년
趙衍德啓曰因兵曹啓目安北縣監以安州牧使復號公山縣監還陞公州判官公山營將以公州營將改下批兵符令本院改造下送事允下矣兵符旣已新造監營及所管該營所上左六隻及三處傳給右三隻定禁軍下送依例分上舊兵符收聚上送以爲燒火事平安監司及忠淸監司處下諭何如傳曰允
정조 11년
傳于李亨元曰同副承旨遞差
정조 11년
金魯永以賑恤廳言啓曰西部八十八契三千一百二十二戶發賣米五百七十石九斗分給五部都民初巡發賣米今日畢上下之意敢啓傳曰知道
정조 11년
洪仁浩以都摠府言啓曰今日入直內三廳武兼禁軍及軍兵等當爲中日習射而國忌相値不得爲之之意敢啓傳曰知道
정조 11년
李亨元以訓鍊都監言啓曰本局從事官鄭大容奎章閣進具膺闕內修理進尹達東李宅源俱爲差祭今日省記無以推移依例以把摠代直之意敢啓傳曰知道
정조 11년
丁未二月十七日辰時上御重熙堂左副承旨入侍時左副承旨趙衍德假注書李德鉉記事官李相璜金祖淳以次進伏訖上命開城留守入侍賤臣承命出與開城留守李性源偕入進伏上命書禮曹草記批答命退承史以次退出
정조 11년
丁未二月十七日巳時上御重熙堂右承旨與東萊府使入待時右承旨洪仁浩假注書李德鉉記事官李相璜金祖淳東萊府使李敬一以次進伏訖上曰我國威令先自萊府始可不愼歟威生於廉夙夜靡懈無孤朝家委畀之意命退承史以次退出
정조 11년
行都承旨具㢞坐左承旨趙英鎭未肅拜右承旨徐鼎修坐左副承旨洪仁浩坐直右副承旨趙衍德坐直同副承旨未差注書金孝建病一員未差假注書李冕膺仕李德鉉仕直事變假注書張錫胤仕
정조 11년
洪仁浩啓曰合辭方張之時兩司無詣臺之員事甚未安除在外未肅拜呈告人員竝卽牌招何如傳曰允
정조 11년
徐鼎修啓曰明日常參經筵取稟傳曰停
정조 11년
傳于具㢞曰右承旨入侍
정조 11년
傳于趙英鎭曰貢市堂上入侍
정조 11년
洪仁浩啓曰左承旨李亨元今日不爲仕進卽爲牌招何如傳曰許遞與未差之代前望單子入之待下批牌招察任
정조 11년
承旨前望單子入之趙英鎭落點
정조 11년
以左承旨趙英鎭牌不進罷職傳旨傳于具㢞曰只推
정조 11년
李德鉉改差代徐有聞爲假注書
정조 11년
兵曹口傳政事任希曾爲分副摠管
정조 11년
吏曹口傳政事李翼晉爲分兵曹參議
정조 11년
兵曹摠戎中軍單吳載熙
정조 11년
以副應敎朴廣源副校理洪樂恒副修撰宋民載牌不進罷職傳旨傳于洪仁浩曰只推
정조 11년
以統制使狀啓進上全鰒海毒不息不敢循例封進惶恐待罪事傳于洪仁浩曰勿待罪事回諭
정조 11년
趙衍德以弘文館言啓曰副應敎朴廣源連呈辭單不爲行公與新除授副校理洪樂恒副修撰宋民載竝卽牌招察任何如傳曰允
정조 11년
具㢞以兵曹言啓曰五衛將崔鳳齡身病猝重時月之內勢難供職呈狀乞遞實病旣如是則宿衛輪番之任不可久曠今姑改差何如傳曰允
정조 11년
洪仁浩以御營廳言啓曰本廳哨官李膺福身病甚重勢難察任改差何如傳曰允
정조 11년
趙英鎭以義禁府言啓曰因前執義李師濂所啓滿浦前僉使曺命喆殘酷貪淫之罪各別詳覈以爲拿問勘罪之意行會本道矣卽接平安監司兪彦鎬査啓則曺命喆淫放殘酷之罪狼藉難掩云依臺臣所啓當爲拿問勘罪而命喆時在任所依例發遣府書吏交代後拿來何如傳曰允
정조 11년
趙衍德以義禁府言啓曰卽接牙山縣監牒報及成冊則大逆不道罪人匡運應坐諸人査出以來矣匡運兄昌運慶尙道巨濟府爲奴姪程九咸鏡道明川府安置姪再景平安道碧潼郡安置而今方捉囚本縣云竝令刑曹押送于各其配所何如傳曰允
정조 11년
趙英鎭以漢城府言啓曰申景夏山訟判付內係是大臣山地發遣府郞摘奸事體不至屑越一邊別送府郞尺量周察以來後陳聞事命下矣郞廳及書吏所騎馬令該曹依例題給何如傳曰允
정조 11년
洪仁浩以刑曹言啓曰頃因西部居奴豐賴等擊錚原情批旨內係是人物拯活虛實不可不詳査後處之嚴飭該府査問報來後稟處可也事傳敎據此等猥濫登聞者虛實難憑奸僞多端故各別査問仍探物情詳細回移之意知委京兆矣卽接漢城府移文則以爲依關辭採探物情招致洞人詳覈則所供內昨年十一月初二日夜半豐賴等五人以柴商到唐人里前忽遇大風船則沈水柴則泛波攀登柴上急呼村人而兪大得乘船入江救活五人舁置渠家灌粥撫摩仍活屢命之狀一洞之民咸集參見云矣臣取考昨春備局之以拯活事覈啓則批旨內嚴飭各該鎭別將處此後隨卽報來匿而不聞者不以實報者亦當嚴治此意一體分付事已有定式故査問其委折於該鎭別將處則楊花鎭前別將朴景文所供內當初備局知委只以拯活爲辭而豐賴等夜中遇風船傾柴漂之際幸賴大得冒風急往移載小艇得以無事然船隻不至全破人命異於已溺故妄意此是救活有異拯活新令之初遂不敢遽然枚報云矣豐賴等之妄欲干恩有此煩籲者極涉猥越故向已自臣曹勘處矣京兆所査旣如此則五人之遇風濱死大得之出力活命果不至虛妄而事係褒賞非臣曹所可擅議令廟堂稟處該鎭將朴景文之謂有所執不爲輕報者殊與匿不以聞有異且已遞任分揀放送何如傳曰允狀頭如已發配分揀此後此等事姑先放送待査事究竟後決處俾無相混之弊論賞事非廟堂所管下兵曹草記稟處該鎭別將所當勘罪而渠言亦或成說無識之類不足深責今番特爲參酌此後人命拯濟無論溺與半溺一從救活形止論報以待決處之意嚴飭各津渡許各書付壁上以爲常目奉行之地可也
정조 11년
洪仁浩以刑曹言啓曰不待令禁漏官員重治後定配該吏及行首官員一體嚴治事命下矣依傳敎當該禁漏官韓允喆嚴杖一百後平安道祥原郡定配所卽爲押送行首官員李宜稷書員朴枝興各決杖一百放送之意敢啓傳曰知道旣已決棍除杖發配行首官下吏移送本曹卽兵曹之誤着卽爲分揀放送可也
정조 11년
趙衍德以漢城府言啓曰啓目粘連申呂山訟卽令道臣別定剛明官兩隻所見處更爲摘奸從公處決後狀聞何如判付啓官民之不相信與否姑舍是此似小事大關國綱特敎行査之下初敢延拖者已萬萬該然及夫申飭之後亦不更往看審只以前見論報云云雖謂之無嚴可也該府尹斷當待更査重勘而道伯之謄上府狀亦涉巽軟爲先越俸一等卽令該府尹與兩隻親審尺量報來後狀聞係是大臣山地發遣府郞摘奸事體不至屑越一邊別送府郞尺量周察以來後陳聞爲良如敎
정조 11년
義禁府啓目徒配罪人金正麟洪彦喆崔昌祿等俱以徒年再經赦典合有疎釋之道臣府不敢擅便上裁爲白乎旀其餘罪人等令刑曹稟處何如判付啓竝只放送
정조 11년
義禁府啓目粘慶尙道本府所管定配罪人未放秩竝依啓聞施行爲白乎旀徒配罪人閔義爀段當初徒年之律已涉太輕兺不喩所坐甚重到配屬耳有不可輕議移錄勿限年定配秩而他餘罪人令刑曹稟處何如判付啓依回啓施行爲旀閔義爀段徒年不可仍竝移錄無已太重更令草記議處爲旀李枰段罰已行矣特爲放送爲良如敎
정조 11년
持平鄭來百疏曰伏以仙寢祗謁鑾輿穩返吉日淸和嘉禮順成臣民歡忭曷有其極嗚呼亂逆之作何代無之而昨年凶變往牒所無殿下之所欲闡明者義理而義理漸晦殿下之所欲鎭安者朝象而朝象益乖此其故何也宜問不問而過於含容故亂賊無懲畏之心當斷不斷而一主寬貸故凶逆懷窺覬之意復逆之巨慝而密連姻婭明賊之凶肚而刀削四行餘國法之隳壞固無餘地而輿情之憤鬱當何言哉如是而尙無一人碎首於殿下之庭者此固群下之罪而殿下亦於治逆之除專以寬貸爲主故纔誅一逆又生一逆曾未數月匡運之變又出矣臣愚死罪竊覸我殿下以至聖至仁之德每欲涵育鎭安化龍蛇爲赤子而此輩梟獍之腸終不可丕變而使入於大化之中其所以鎭安者適足以益增其燎原之勢而已若以已然之跡溯論則不待智者而可以燭照數計矣伏願穆然深思廓然乾斷繼自今痛加鋤治無遺後患以爲拔本塞源之圖焉噫嘻痛矣五九月禍變言之臆塞思之髮豎請討之章日積公車而我聖母諺敎辭旨又極截嚴讀之者莫不泣血隱痛思欲卽地覈得快復君讎而殿下每拒之以鉤覈無所宮禁事祕雖不敢知而如逆醫乳媼卽是已著已顯之跡則殿下又何惜於此類而至今靳持耶竊願亟降兪音嚴加鞫問以洩神人之憤焉至於趙時偉事之尙今靳允尤有所不敢知者當擧國慶忭之日若有一分人心固當欣躍之不暇而敢懷不滿之心肆發罔測之說者是豈可視以尋常罪眚勘以竄配而止哉斷不可一番鉤問嚴覈得情而上下相持一味因循者亦豈非失刑之大者乎臣謂窮覈情節快施典刑宜矣臣目下情勢切有所萬萬悶迫者老父病狀長時綿綴近添毒感證形危苦凜凜有難支之憂而將護無人臣左右扶將晷刻難捨速帶趨簉初非可論召牌之下承膺無路玆敢仰籲於天地父母之下伏乞聖慈俯垂諒察亟削臣職俾便救護仍治臣罪以肅朝綱千萬幸甚答曰省疏具悉所陳悉諭諸批爾其勿辭救護父病三面半行刀削
정조 11년
平安道儒生張受敎等疏曰伏以臣等卽草野一韋布耳凡於朝廷上是非搢紳間論議一切茫昧而惟其秉彝之性同得乎天沐浴之義不後於人矣臣等謹按宋臣呂祖謙之言曰君讎國賊雖牧圉廝養之賤皆可以挺刃而刺之惟彼廝牧下賤猶尙如此而況冠儒服儒者乎臣等竊伏見王大妃殿所下諺敎義理明白炳若日星辭旨惻怛感動神明奉讀此敎者無人心則已苟有一分天彝則孰不痛哭而憤惋也哉臣等雖甚愚蠢亦一聖世陶甄中物耳當此聲討之時豈可拘於出位之嫌而泯默不言以負我慈聖懇惻之敎而亦負我殿下培養之澤乎臣等沬血飮泣敢陳討復之義伏乞聖明垂察焉嗚呼痛矣昨年夏秋之變尙忍言哉尙忍言哉粵我文孝世子之誕降也中外臣庶莫不蹈忭相慶謂我四百年宗社可期億萬世無疆之休矣豈意慘變遽出於疹候頒慶之餘又無幾何宜嬪宮禍變繼出於彌月護産之際上而宗社無托下而臣民靡依則驚號冤酷倘復如何哉噫西陬路遠宮禁事祕莫知其前後禍變之所以然而只自痛冤而訝惑矣及夫慈敎渙發百僚之請三司之啓相繼交爭然後始知五月之變九月之禍實有苗脈而然矣臣等於是毛骨俱竦心膽亦墜直欲食其肉寢其皮而不可得矣嘻嘻痛矣逆楫之誤投熱劑妖媼之徑斷乳道固非自爲也必有指使者存焉一鞫之下情節難掩巨魁可得而殿下終靳允兪置之不問之科臣等抑知此何故也至若承款之宇鎭尙保首領於覆載之間擬帥之時偉亦自容息於海島之中其可曰國有法而君有綱乎臣等固知大聖人乞荒之德雖欲安反側化龍蛇終底於革心歸仁而蓋其梟性獍肚轉益糾結無以感化安知非他日禍機含甚於今日也耶殿下過於好生之仁而誅戮雖加於復明而窩窟未破刑章太寬於宇偉而二字缺自在尙稽復讎之期徒切腐心之痛殿下何不嚴鞫窮討仰答慈聖哀痛之敎俯洩臣民明張之憤而上下相持伈伈度日端緖可究而不究情節可覈而不覈此眞所謂鋤草而不斷其根治水而不塞其源者也噫彼諸賊腸肚相連脈絡交結種下又生一種枝上又生一枝而若恬憘玩愒緩其天討則將至於君不君臣不臣彝倫斁而人類滅矣豈不大可懼哉臣等跡雖遐遠心切憂虞只願爲世子一死而誓不與此賊共戴一天臣等玆敢疾聲齊籲唐突天閽伏乞聖明念宗社罔赦之讎軫朝野瀝血之請廓揮乾斷竝正邦刑以洩神人之憤冤則宗社幸甚答曰省疏具悉勿煩退修學業
정조 11년
咸鏡道儒生幼學臣鄭集祥等疏曰伏惟我殿下德配乾坤無物不育明竝日月無微不燭宜其孽芽咸化於坐成之中鬼魅難逃於照臨之下而獨奈何窮兇姦究寔繁有徒譬如原燎旣撲而旋熾畝莠已鋤而復萌變怪之層生殆無虛歲邦國之凜綴益甚一日至使我聖躬孤危慈殿憂悴凡有含生血氣之類孰不爲之沬血而飮血者乎臣等雖以蟣蝨之微猶有犬馬之忱不欲與君讎國賊共戴一天玆敢相率齊籲以瀆崇聽惟聖明垂察焉噫嘻痛矣從古亂逆何代無之而豈有如自丙丁至今日之愈往而愈甚者乎其兇肚逆腸前後相續深根幽窟左右相連者指不勝屈而惟我殿下克寬克仁只殲厥魁罔治其萌俾滌其舊染之惡以開其自新之路而惟彼梟獍之種豺狼之性罔或悛改潛圖不軌以至綢繆隱密排布經營者如復謙宇偉等諸賊又出矣蓋自國榮德相半行刀削一串貫來而覘機伺隙表裏和應者非一朝一夕之故其岌嶪之勢呼吸是急幸賴惟天惟祖宗之默佑先戮數賊暴屍九街雖少紓時日之急略洩神人之憤而六行刀削臣等痛哭臣等不敢知我文孝世子奄忽薨逝天乎人乎竊嘗念我文孝世子睿質夙成尺衣漸長宗社之有托殿下之止慈果何如也兩殿之嘉悅八域之顆望果何如也而夫何罔極之變乃在夢想之外其崩隕痛迫普率惟均而第以臣等僻在遐陬故果未知患候之如何調護之如何惟以宗社之幸臣民之無祿爲言歸之於天命之靡諶矣側聽多日則擧國喧傳衆口一談皆以爲我文孝世子年歲尙幼胡爲而遽停乳道以致眞元之消削乎我文孝世子疹候將復曷爲而妄投熱劑以失翌日之乃瘳乎莫不奔走呼天失聲大哭曰此果乳媼醫官之所自爲者耶何以刳其肝剖其心乎何以寢其皮食其肉乎時月易遒痛惋愈甚此莫非秉彝同得不能自抑者也嗚呼痛矣養孺必以乳道愚婦之所共知治疹必以涼劑庸人之所必知則乳媼醫官有何所據方在沖歲而遽停補養之乳道乎方有熱候而妄投如火之毒藥乎揆以人理常情千不近萬不似矣其所負犯已登於搢紳之疏章甫之請則臣等不必覶縷而其爲王法之所誅國人之可殺者必有其魁焉敢逭也臣等又有所痛惋者一自貳極之位虛猶有一分之顆俟者幸聞載震之候擧切誕彌之祝而九月之變喪又出於千千萬萬意慮之表國事之罔涯已無可言輿情之慘惻倘復如何而變出急遽之際不無滋甚之惑矣卽伏見王大殿所下諺敎中有曰兩次變喪症勢凡百自初怪底畢竟至於此境臣等奉讀未半不覺毛骨盡竦心膽俱墜矣以大內深嚴之地而有此怪底之變至于一再則古今天下寧有是耶臣等竊伏念彼深據二字缺甘心於所不敢之地者有之暗地覬覦毒手於所不忍之處者有之則安知乳道之停必無所使安知熱藥之用必無所敎亦安知九月之變喪果必無所以然哉其根委端緖之鉤覈宜不容少緩而沁泄幾月延拖度日乃使君讎國賊尙此偃息於覆載之間其可曰國有綱王有章耶伏願殿下仰體慈殿懇惻之敎俯循群下沐浴之請亟命有司早定天討拿鞫廷楫究其根窟嚴訊宇偉覈其脈絡斯得罪人快施典刑炳王綱於天地日月奠邦祚於泰山盤石焉臣等愚衷所激言不知裁不越斧越之誅妄觸雷霆之威伏願殿下廓揮乾斷申嚴天憲而仍治臣等瀆犯之罪焉答曰省疏具悉勿煩退修學業
정조 11년
丁未二月十八日辰時上御重熙堂左副承旨與貢市堂上入侍時左副承旨趙衍德假注書李德鉉記事官李相璜金祖淳閣臣尹行任貢市堂上徐有隣以次進伏訖上曰禁漏官員決棍與否知入賤臣承命出回奏曰諸人聞已受棍而行首官員姑未捉來云矣命書傳敎曰分司番次苟艱云分摠管李聖圭分參議申致權許遞竝令該曹口傳差出待下批牌招入直命退承史以次退出
정조 11년
丁未二月十八日辰時上御重熙堂右承旨入侍時右承旨洪仁浩假注書李德鉉記事官李相璜金祖淳以次進伏訖上命書傳敎曰近來各宮享祀時刻殆無定限昨日毓祥宮寒食祭享亦然以三更三點定時行事云聞甚驚悚當該獻官削職次知中使刊名內侍府甚至禁漏官員祭時亦不待令云該官員令該曹重治後定配該吏及行首官員一體嚴治今後各處祭享又復如是不謹獻官臺監當別樣嚴繩此意令禮曹知委祭享各處齋官又命書傳敎曰明日當由月覲門展拜該房知悉又命書傳敎曰昨因言端聞之今番海閫赴任也以明日發程仍令斯速到營爲敎而注書誤以明日內到營分付云然則新舊兵使交龜於何處狀辭亦何以爲之乎竝令道伯査問狀聞傳命錯誤之罪不可無飭當該注書爲先汰去令該府拿問處之又命書傳敎曰昨見嶺伯狀本所謂假宣傳官稱名人乘驛討食云當自該曹照法嚴繩而此皆近來郵官全不事事無論大小別星濫把奪騎初不據法致察但以無乎二字月終報營謄故登徹甚至有日前尙州中官事而尤無可言端本之道莫過於申禁騎驛之制自廟堂別加商確嚴飭諸道期有修復之效該察訪則道伯雖已請勘接見之守令亦不可無罪當該守令拿問處之發覺守令勿論又命書傳敎曰貢市堂上更待下敎來待命退承史以次退出
정조 11년
丁未二月十八日午時上御重熙堂左承旨入侍時左承旨徐鼎修假注書李德鉉記事官李相璜金祖淳以次進伏訖上以摠戎使金持默上疏命書傳敎曰蔭帥處義自異戚畹地處尤別辭疏之出槪猶猥矣無他情勢忽又陳疏於除拜已久之後殊甚屑越疏中違式大是駭然行副司直金持默越捧三等捧納承旨遞差原疏還給命退承史以次退出
정조 11년
丁未二月十八日申時上御重熙堂坐直承旨入侍時右副承旨趙衍德假注書李德鉉記事官尹行任金祖淳以次進伏訖上曰臺啓批答以前例頒布下諭事以依啓書出事分付湯劑入于差備提調則退去事亦爲分付賤臣承命出傳還入進伏訖命退承史以次退出
정조 11년
行都承旨具㢞坐行左承旨李重馥坐右承旨洪仁浩坐左副承旨趙衍德坐直右副承旨李集斗坐同副承旨曺允大坐直注書金孝建病一員未差假注書李冕膺仕趙台榮仕直事變假注書張錫胤仕
정조 11년
傳于洪仁浩曰出宮門路以協陽門爲之
정조 11년
洪仁浩啓曰合辭方張之時兩司無詣臺之員事甚未安除在外受由外呈告人員竝卽牌招何如傳曰允
정조 11년
洪仁浩以禁衛營將官來言啓曰今日本營軍兵日次私習云矣敢啓傳曰知道
정조 11년
洪仁浩以御營廳將官來言啓曰今日本廳軍兵日次私習云矣敢啓傳曰知道
정조 11년
李重馥啓曰左承旨趙英鎭右承旨徐鼎修今日不爲仕進竝卽牌招何如傳曰許遞前望單子入之
정조 11년
李重馥啓曰今日展拜時承旨不可不備員新除授承旨待下批牌招何如傳曰允
정조 11년
承旨前望單子入之李重馥李集斗曺允大落點
정조 11년
具㢞啓曰明日文臣製述相値視事頉稟傳曰知道
정조 11년
禮曹判書前望單子入之鄭昌聖落點
정조 11년
假注書望徐有聞在外代以趙台榮爲假注書
정조 11년
具㢞啓曰假注書趙台榮時無職名令該曹依例付軍職冠帶常仕何如傳曰允
정조 11년
具㢞以吏曹假郞廳來言啓曰承旨及臺諫有闕政事取稟傳曰當日爲之
정조 11년
有政吏批判書尹蓍東進參判李秉模內閣進參議未差行都承旨具㢞進以徐鼎修爲吏曹參議奇彦鼎爲大可諫洪樂淵爲執義李祉永爲掌令宋翼孝爲正言張相吾爲昌樂察訪
정조 11년
再政以朴光晦爲扶餘縣監
정조 11년
兵批判書金履素病參判金魯淳病參議朴天衡入直進參知柳誼病行左承旨李重馥進副護軍李遠炳副司直李亨元趙英鎭金魯永申致權副司正趙台榮權友仁同知李得祿
정조 11년
具㢞啓曰今此試官望中時無職名人令該曹口傳付軍職何如傳曰允
정조 11년
兵曹口傳政事副司直徐鼎修
정조 11년
兵曹口傳政事副司直申耆
정조 11년
以安東前府使柳義養義城縣令金鎜拿處傳旨傳于李重馥曰安東府使則已遣人追踵云與醴泉倅無異原傳旨分揀
정조 11년
以副校理洪樂恒副修撰宋民載牌不進罷職傳旨傳于曺允大曰只推
정조 11년
兵曹口傳政事以金鍾正爲都摠管尹塾爲都摠管李義行尹承烈爲副摠管
정조 11년
趙衍德以必弘文館言啓曰副應敎朴廣源副校理洪樂恒副修撰宋民載旣有只推之命竝卽牌招察任何如傳曰允
정조 11년
曺允大以禮曹言啓曰上年穆陵陵上莎草有頉處修改時因其時本曹參判申大升所啓王后陵上曲墻至近之地樹木不可不疏除事仰達而當斫株數區別大中小問于陵官後前頭節享兼告擧行事允下矣卽接本陵官所報則大橡木六株中檜木四株小檜木二十株小松木三株合三十三株今十八日寒食祭告由後與獻官眼同斫伐云斫伐橡檜松木合三十三株前頭本陵祭享時以火臺木取用之意分付何如傳曰允
정조 11년
曺允大以兵曹言啓曰今二月二十日文臣朔試射日次而親臨文臣製述相値不得爲之之意敢啓傳曰知道
정조 11년
曺允大以兵曹言啓曰依下敎當該禁漏官韓允喆決棍十五度行首禁漏官李宜稷使令朴成得等各決棍七度之意敢啓傳曰知道
정조 11년
洪仁浩以兵曹言啓曰因刑曹草記昨年十一月初一日豐賴等五人以柴商到唐人里前忽遇大風船則沈水柴則泛波攀登柴上急呼村人而兪大得乘船入江救活五人事係褒賞非臣曹所可擅議令廟堂稟處事傳曰允狀頭如已發配分揀此後此等事姑先放送待査事究竟後決處俾無相混之弊論賞事非廟堂所管下兵曹草記稟處該鎭別將所當勘罪而渠言亦或成說無識之類不足深責今番特爲參酌此後人命拯濟無論溺與半溺一從救活形止論報以待決處之意嚴飭各津渡俾各書付壁上以爲常目奉行之地可也事命下矣取考大典通編則拯活十五名以上者加資云矣今此兪大得救活人名之數雖未滿定式不可全然無賞而在前外邑人拯活未滿定式者令該道有米布題給之事今亦依此例令該曹題給米布何如傳曰允
정조 11년
曺允大以御營廳言啓曰今二月十九日景慕宮展拜時依兵曹啓下節目集春營入直軍二十名領軍把摠曺夏彬哨官丁麟泰率領月覲門左邊設布帳外排立東營入直軍三十名入直把摠李長煜哨官申在寬率領宮大門外把守而竝待標信出用解嚴後還入直間集春營哨官金鼎猷東營哨官李寅英代直之意敢啓傳曰知道
정조 11년
洪仁浩以漢城府言啓曰南部都事尹光心謂以臺臣之替治下隷義難供職抄戶之時連爲呈旬故自臣府屢次申飭而終不行公事體所在極爲可駭該都事尹光心令該府拿問勘處何如傳曰允
정조 11년
洪仁浩以刑曹言啓曰因義禁府啓辭大逆不道罪人匡運兄昌運慶尙道巨濟府爲奴姪程九咸鏡道明川府安置姪再景平安道碧潼郡安置而今方捉囚牙山縣獄云竝令刑曹押送于各其配所事命下矣罪人昌運程九再景等別定將校押送各其配所事發關分付于該道道臣之意敢啓傳曰知道
정조 11년
曺允大以義禁府言啓曰義城縣令金鎜拿問處之事傳旨啓下矣金鎜時在任所云依例發遣府羅將拿來何如傳曰允
정조 11년
曺允大以義禁府言啓曰慶尙監司金尙集狀啓據刑曹粘目內幽谷前察訪李錫祺昌樂前察訪崔雲翰移本府處之事允下矣李錫祺前以他罪旣已就囚捧供時添問目取招而崔雲翰下去平安道朔州地云依例發遣府羅將拿來何如傳曰允
정조 11년
刑曹啓目粘慶尙道放未放回啓啓竝只依回啓施行爲旀梁山安興喆段當初呼籲之實不實姑無論大抵該帥本來慓輕處事難保其周詳興喆放送爲良如敎
정조 11년
獻納柳匡天啓曰請大靜縣爲奴罪人金壽賢更令王府設鞫嚴問依律處斷請爲奴罪河翼龍亟命王府設鞫得情夬正王法請金甲島爲奴罪人克觀古今島爲奴罪人克泰泗川縣定配罪人萬赫更令王府嚴鞫得情夬正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請逆賊尙魯亟施孥戮之典請還發配所罪人宋迪中亟令王府拿來嚴鞫期於得情請申愷嚴鞫得情施以當律請罪人寧鎭亟令王府設鞫嚴問期於得情夬施王章請島配罪人趙時偉亟令王府設鞫嚴問期於得情請其時捕將李漢昌趙圭鎭施以削職之典請島配罪人韓采更加嚴鞫期於得情夬施當律答院曰不允
정조 11년
領敦寧洪樂性疏曰伏以臣竊有私懇之極悲至切者敢此冒陳於仁覆之下焉臣季弟樂最不幸早歿且無一箇子女臣之弟婦李決意下從焉臣之先父不勝悼死愍生之情以臣第二子大榮許爲繼後而未及告官禮斜矣今臣弟婦意外奄忽臣卽當依先父遺意立後而主喪伏念繼絶存亡王政攸重而必也請命于天不敢私自擅定公法禮意不啻皎然矧今一邊旣無受者且拘於格例陳章呼籲不容少緩而臣旣犯染未敢遽瀆淸嚴今始出次齋沐冒控情私伏乞聖慈俯垂矜憐特命該曹稟旨裁處俾定倫紀獲伸情理千萬顒祝臣無任涕泣祈懇之至答曰省疏具悉卿懇何必回啓特許所請仍令該曹成給公帖仍傳曰此批答遣史官傳諭于領敦寧
정조 11년
行禮曹判書鄭昌聖疏曰伏以臣纔自宮筵退出忽奉春曹除旨仍有入侍之命召牌儼臨他不暇顧章皇祗肅而若臣區區情勢有不可因仍蹲冒者臣於向來待罪秋曹因一儒生之配所自速臺評之峻發迄今追訟餘悸尙存伊時大僚擧條有曰此事不過互相爭詰已往不必追理而疏擧不參終涉可駭嚴加處分爲言則自上以定配或徒配下敎矣相奏旣出於鎭定聖意亶在於平允而臣之愚見亦同大僚猶慮勝心之難平鬧端之未已不欲從輕勘以編配第緣聞見孤陋譜學素蔑朝籍之華胄顯閥猶未詳其世派姻黨則況此湖外寒生本昧影響始聞其名於就拿之初其所連姻何從知之旣呈配單之後追聞傳者之說移定他邑亦經宸覽噫乍錯旋覺可知無妄自海又島亦云快意言者之追提齗齗抑獨何故豈以臣初不能以法徇人曲相奉承耶此則臣誠有罪矣復何呶呶甚至於新谷云云尤所莫曉新固其戚谷又何人親屬所莅之邑竝禁傍近之配律典之所闕文逆孥之所無拘執法之地必有考據而顧臣愚蒙曾未覩聞如此論罪臣實無奈而追理之論旣發於臺端薄罷之罰未足以贖愆今何可以時月之稍久職名之已改憑藉副急之出敢爲仍冒之計哉玆陳短章仰瀆崇聽伏乞聖明俯賜諒察特許鐫免以靖私義以謝人言不勝萬幸臣無任屛營祈懇之至答曰省疏具悉卿其勿辭行公
정조 11년
丁未二月十九日辰時上御重熙堂左副承旨入侍時左副承旨趙衍德假注書李德鉉記事官李相璜金祖淳閣臣徐龍輔尹行任以次進伏訖上命書榻敎曰明日親試時課講爲之命退承史以次退出
정조 11년
丁未二月十九日辰時上詣景慕宮展拜入侍時行都承旨具㢞左副承旨洪仁浩右副承旨趙衍德假注書申溆李德鉉記事官李相璜金祖淳待敎尹行任以次侍立訖上具翼善冠無揚黑團領袍乘輿出協陽門由月覲門詣景慕宮至降輿所左通禮啓請降輿上降輿入大次展拜時至左通禮啓請外辦上仍具翼善冠無揚黑團領袍以出左右通禮前導詣版位北向立左通禮啓請鞠躬再拜興平身上鞠躬再拜興平身陞詣廟內奉審訖左右通禮前導還大次還宮時至左通禮啓請外辦上仍具翼善冠無揚黑團領袍以出左通禮啓請乘輿上乘輿命書傳敎曰禮曹判書許遞前望單子入之待下批牌招自月覲門由協陽門還內諸臣以次退出
정조 11년
丁未二月十九日申時上御重熙堂坐直承旨入侍時同副承旨曺允大假注書趙台榮記事官李相璜金祖淳以次進伏訖上命讀各道狀啓訖仍命書判付至忠淸監司狀啓扶餘縣監尹得愚罷黜事命書傳敎曰係是賑邑其代今日政各別擇差待下批辭朝仍令待城門開下送又以寶劍望筒命書傳敎曰懸頉摠管許遞與未差之代令該曹口傳差出上曰扶餘縣監望筒催促持入賤臣承命出持入以朴光晦落點命退承史以次退出
정조 11년
丁未二月十九日酉時上御重熙堂左副承旨入侍時左副承旨趙衍德假注書趙台榮記事官尹行任金祖淳以次進伏訖上曰藥房提調出去乎衍德曰俄已出去矣命書慶尙道放未放回啓判付訖衍德曰監察茶時尙未下矣上曰以知道頒布可也命書榻敎曰明日文臣製述試官以一品擬入命退承史以次退出
정조 11년
行都承旨具㢞坐行左承旨李重馥坐右承旨洪仁浩坐左副承旨趙衍德坐直右副承旨李集斗坐直同副承旨曺允大坐注書金孝建病一員未差假注書李勉膺仕趙台榮仕直事變假注書張錫胤仕
정조 11년
李集斗啓曰明日常參經筵取稟傳曰停
정조 11년
李集斗啓曰合辭方張之時兩司無詣臺之員事甚未安除在外受由外未肅拜呈告人員竝卽牌招何如傳曰允
정조 11년
李集斗啓曰大司憲李致中執義洪樂淵牌不進掌令閔彝顯持平沈銖在外掌令李祉永禫月未盡持平鄭來百受由監察茶時之意敢啓傳曰知道
정조 11년
曺允大以備邊司郞廳來言啓曰今日賓廳日次而殿座相値不得來會云矣敢啓傳曰知道
정조 11년
曺允大以禁衛營將官來言啓曰今日本營軍兵日次私習云矣敢啓傳曰知道
정조 11년
曺允大以御營廳將官來言啓曰今日本廳軍兵日次私習云矣敢啓傳曰知道
정조 11년
傳于李集斗曰試官李秉模親試試官落點代以李崇祜爲之
정조 11년
傳于李集斗曰回還使臣留待
정조 11년
傳于具㢞曰下直守令留待
정조 11년
以抄啓文臣宋詳濂課講時連三次居首依定式陞敍傳旨傳于李集斗曰待當爲之職陞遷無妨以此意分付該曹
정조 11년
以抄啓文臣金祖淳李相璜張錫胤申溆課講時連三次居不依定式禁推傳旨傳于李集斗曰係是初次今番分揀
정조 11년
以抄啓文臣尹永僖課講時運二次居不依定式推考傳旨傳于李集斗曰係是初次今番分揀
정조 11년
以抄啓文臣鄭晩錫韓致應課講時連二次居不依定式推考傳旨傳于李集斗曰今番分揀
정조 11년
備邊司薦望以李泰永爲廣州府尹
정조 11년
傳于李集斗曰廣州府尹使之當日謝恩
정조 11년
傳于李集斗曰左副承旨入侍
정조 11년
李集斗以弘文館言啓曰副校理洪落恒副修撰宋民載旣有只推之命竝卽牌招察任何如傳曰允
정조 11년
曺允大以都摠府言啓曰今日入直內三廳武兼禁軍及軍兵等當爲中日習射而親臨文臣製述相値不得爲之之意敢啓傳曰知道
정조 11년
洪仁浩以左邊捕盜廳言啓曰丙午二月十五日自南兵營捉來嚴囚罪人禹聖夏物故之意敢啓傳曰知道
정조 11년
丁未二月二十日辰時上御熙政堂文臣製述抄啓文臣親試課講同爲入侍時行都承旨具㢞行左承旨李重馥右承旨洪仁浩左副承旨趙衍德右副承旨李集斗同副承旨曺允大假注書李冕膺趙台榮記注官承膺祚記事官李崑秀入就庭行四拜禮以次陞殿侍立引儀唱文臣製述試官抄啓文臣親試課講試官入就位行四拜禮讀券官仁陵君李在協漢城判尹鄭昌順刑曹判書李崇祜對讀官前承旨申耆兵曹參議朴天衡刑曹參議金履禧行副司直李夔課講試官檢校提學吳載純原任提學李性源檢校直提學李秉模原任直提學朴祐源直閣鄭大容待敎尹行任等分東西行拜禮訖以次陞殿進伏命書文臣製述試題詔構木爲巢論歲起攝提抄啓文臣試題詔敎人火食仍命懸題訖上曰製論文臣坐於熙仁門外抄啓文臣坐於東庭階上毋得往來事分付允大承命分付上曰製述試官抄啓試官竝先退待捧券入來在協載純等承命退出命書榻敎曰留待守令入侍賤臣承命出與寧邊府使徐龍輔偕入進伏上問職姓名龍輔起伏以對命讀宣諭別諭集斗讀宣訖命龍輔先退命書榻敎曰回還使臣入侍賤臣承命出與黃仁點尹尙東偕入進伏上曰萬里之役無事往還是甚可幸仁點等曰得賴君靈無事復命矣上曰使行之趁今早還在前稀有矣仁點曰然矣上曰皇帝有何所問乎仁點曰先問上候安否矣上曰上元宴席不許進參云此亦異數矣仁點曰然矣上曰皇帝神容筋力比前何如仁點曰韶華之無減筯力之不衰與十年前無異矣上曰彼國近無事故乎仁點曰別無聞矣上曰今行聞有玉帶貿來者云果是高皇帝所帶之物乎仁點曰果以高皇帝所帶之物賜給誠意伯而其後外孫傳之至今自來願賣故臣以六十兩銀貿來矣上曰似聞北京玉價太峻一片玉幾至六十兩而今以此價許賣者亦異事矣仁點曰不論價之高下訪來許賣者亦似有意矣上曰今方置於何處乎仁點曰納于尙方矣上曰都承旨出去持來㢞承命出奉入上進覽曰今之天下必無此制度而遽値年久以至偸色似是舊物矣仁點曰然矣上曰行中諸人俱得無事出來耶仁點曰驛馬夫一人不得生還誠慘憐矣命仁點等先退上命御將入侍賤臣承命出與御營大將李敬懋偕入進伏上曰景慕宮後麓補莎處爲幾間許耶敬懋曰爲二百九十六間而量其莎草所入當爲三萬張矣上曰不必廣被諸處只日瞻門內頹傷處補被好矣敬懋曰當以今日始役乎上曰卽爲出去擧行可也敬懋自先退命開講鄭東觀等以次進講至宋祥濂純通上曰連三次居首自有陞敍之典而從後爲之似無妨矣講訖上曰先告禮畢繖仗侍衛退出可也通禮跪告禮畢命書榻敎曰綾恩君持典律通補入侍賤臣承命出與綾恩君具允明偕入進伏上曰見卿筯力尙强足可任職矣允明曰近益衰耄僅得入來矣上曰此冊別無誤字乎允明曰盡爲釐正而安知無誤字乎上曰別編亦爲持來乎允明曰有稟定處姑未塡書故未能持入矣上曰稟定者何事允明曰宮園儀條景慕宮書之第四行似涉如何故欲一稟定後入錄矣上曰經覽後可以議定從後入之可也允明曰臣於昨年以參下部將之無品數陳達則以九品施行下敎又以四山參軍亦無品數陳達則以曾前漢城參軍之品數施行下答而畢竟所下擧條部將與參軍無所區別批答只書以九品施行事涉混淪矣其時下敎明白故雖已入錄而不可不仰稟故敢達上曰依爲之出擧條允明曰禮典別試講規續典則四書中一書抽栍三經中自願一經而昨年除四書而三經中一經背講沒一篇除音釋書則篇題止今文古文詩則只六義易則除說卦雜卦只序卦文言繫辭不可無一定規式當以何者載錄乎敢達上曰昨年講規蓋遵己卯受敎仍作定式無妨以昨年講規載錄可也出擧條允明曰大典通編禮典科擧條製述講經直赴會試及給分人無論增式年別試從願許赴以此觀之講經製述無所區別而禮曹擧行則講經赴於講經會試製述赴於製述會試云宜有一定之式使擧行無眩好矣敢達上曰從願許赴可也出擧條允明曰兵曹武科重試賞格傳來謄錄未備昨年論賞亦不無疎漏居首則資窮與準職皆陞資出身付六品職之次以下資窮而準職者陞資參外陞六而出身及參上無擧論不可無定式故敢達上曰問于大臣令廟堂草記稟處可也出擧條允明曰續典戶典倉庫條各穀代捧以米代之準折分數則豆太租三色之相代牴牾不合不但錙銖之積將至斤石亦非綜核之政可垂久遠其差錯之斗升合夕煩瑣不敢仰達而不可不釐正而載錄故敢達上曰依爲之出擧條允明曰凡公會之政府進參必稱政府西壁似是政府東壁之不出已久故只稱西壁者此也若有東壁則西壁無獨參之理只以西壁載於成憲亦恐未備竝擧東西壁爲宜故敢達上曰依爲之出擧條允明曰續典刑典贖法流二千里贖布八疋三千里十疋則二千五百里當爲九疋以贖木代錢每疋三兩五錢計之則九疋當爲三十一兩五錢而續典以爲八疋二十二尺六寸代錢三十一兩二錢六分此與徒年贖錢遞加之法逕庭以九疋釐正似好故敢達上曰依爲之出擧條允明曰刑典增條曰在鄕堂上朝官殺人觀察使啓聞拷訊云云而堂下則無擧論堂上之曾經侍從與否亦不擧論宜有定式故敢達上曰係是刑獄重典問議大臣令廟堂草記稟處可也出擧條允明曰續典兵典觀武才參試官二員而無堂上堂下之區別問於該曹則亦不知所以擧行云當有一定之式敢達上曰以堂下定式可也出擧條允明曰禮典增條曰御寶有以德寶註曰用於通信文書而通文館志以爲通信文書踏爲政以德之寶云故問於禮曹則以爲爲政以德寶問於承文院則以爲爲政以德之寶未知何者爲是關係璽寶事體重大故敢達上曰問于尙瑞院釐正可也出擧條允明曰續典軍簿年歲加減條分三等勘罪而守令及監色必對擧言之至第三等監色作色吏必是誤字故雖直爲釐正入錄而不可不稟達故敢達上曰依爲之出擧條允明曰續典禮典曰大王胎室三百步增條大君二百步王子百步載錄而王世子眙室無所見誠爲未備敢達上曰大君以下胎封皆以後苑爲之旣有先朝受敎則今後二百步百步之文自歸無用至於東宮胎封步數不可無一定之規以二百步磨鍊可也出擧條允明曰續典吏典曰侍講院官無等第云云講書院凡事一與侍講院同而講書院之無等第不爲同錄者似是續典時無講書院故也今當竝書故敢達上曰依爲之出擧條允明曰大明律奴婢毆舊家長家長毆舊奴婢皆以凡人論而原典奴婢之毆舊家長以減奴婢二等勘律見今以此遵行而獨於家長毆舊奴婢無擧論故以明律凡人論施行此係一律宜有酌量之道故敢達上曰此亦係關重律議于大臣一體草記稟處可也出擧條允明曰續大典刑典逆獄干連及緣坐定配罪人逃亡杖百還配其註則以爲杖百絶島大文與註逕庭捨大文而用註爲宜故敢達上曰依爲之出擧條允明曰訓鍊正曾前則經三品守令陞擬堂上職中年以來經兵虞候則依府使履歷一體陞擬事定式矣大典通編以爲雖未經守令若經虞候則勿礙陞資似若經郡守縣監水虞候則亦爲陞資者然問於該曹則以爲非經兵虞候府使則不得陞擬如前云此是古例故直已載錄矣敢達上曰依爲之出擧條允明曰禮典孝烈抄啓原典每歲抄通編每式年歲首啓稟而昨年所下傳敎京外孝烈每年抄啓隨到隨啓宜有一定之規敢達上曰先朝所行之例及卽今隨到隨啓之事令禮判相考以稟可也命允明先退命書榻敎曰藥房提調持湯劑入侍在簡奉湯劑進伏上進御訖上曰收券今至幾許耶㢞曰過半矣上曰催促捧券可也㢞承命分付上曰試官入來考券事分付賤臣承命出與載純在協等偕入進伏命載純先考抄啓試券考訖折榜命載純等先退仍命在協考製述試券考訖拆榜命退諸臣以次退出
정조 11년
丁未二月二十日初更上御重熙堂左副承旨入侍時左副承旨趙衍德假注書趙台榮記事官尹行任金祖淳以次進伏訖上曰廣州府尹入來肅拜乎衍德曰然矣命書傳敎曰賑邑守令不可一刻曠官廣州府尹待明朝辭朝又命書榻敎曰文臣製述居首人依例捧傳旨命書各道狀啓判付訖衍德曰文臣製述被抄人賞格以何傳旨捧入乎上曰以半熟馬捧入可也仍命退承史以次退出
정조 11년
行都承旨具㢞坐行左承旨李重馥坐右承旨洪仁浩坐左副承旨趙衍德坐直右副承旨李集斗坐同副承旨曺允大坐直注書金孝建病一員未差假注書李勉膺仕趙台榮仕直事變假注書張錫胤仕
정조 11년
李集斗啓曰吏曹參議徐鼎修除拜後過三日不爲出肅依定式推考警責仍卽牌招察任何如傳曰允
정조 11년
李集斗啓曰明日常參經筵取稟傳曰只晝講
정조 11년
具㢞啓曰右承旨洪仁浩今日不爲仕進卽爲牌招何如傳曰允
정조 11년
曺允大啓曰合辭方張之時憲府無詣臺之員事甚未安除在外外未肅拜呈告人員竝卽牌招何如傳曰允
정조 11년
曺允大啓曰來二十五日朝參日次矣敢稟傳曰停
정조 11년
李集斗以禮曹郞廳來言啓曰製述文臣案修正次請出矣敢啓傳曰知道
정조 11년
洪仁浩啓曰大司憲李致中持平鄭來百牌不進執義未差掌令閔彝顯持平沈銖在外掌令李祉永禫月未盡監察茶時之意敢啓傳曰知道
정조 11년
以持平鄭來百牌不進罷職傳旨傳于李集斗曰只推
정조 11년
傳于洪仁浩曰都承旨與輪對官入侍
정조 11년
以吏曹參議徐鼎修牌不進罷職傳旨傳于具㢞曰只推
정조 11년
兵曹口傳政事以元厚鎭爲守禦中軍
정조 11년
李集斗以景慕宮郞廳以提調意啓曰日瞻門內御路補莎之役自御營廳今日已爲始役之意敢啓傳曰知道
정조 11년
曺允大以漢城府言啓曰今此申呂相訟之山已至三年之久其間申家之上言與本府之回啓該邑之査報今至屢次而前前判尹臣金鍾正回啓有曰謹按大典通編雖無步數之人龍虎內養山處勿許他人入葬在無步數者尙然況於大臣墳墓乎況於故相臣之爲中興名碩者乎今此呂萬永之遽爲偸葬於單白虎百年禁養之地坐立俱見之處者揆以法意自在應落之科云前判尹臣洪良浩回啓有曰此訟肯綮惟在於單白虎山勢壓臨而訟官所報俱有指陳更無可辨所爭者只是步數闊遠案對相衝禁養與否而已云該府尹報辭初則曰呂山陡高申山平低生意入葬呂固非矣堪輿禁忌申不是異事末又引通編兩條一則曰龍虎養山處勿許他人入葬一則曰步數闊遠不可一遵龍虎置之於當禁不當禁之間而及其再査則以爲申山有襯身砂麓自作龍虎不計遠近而左右目見處指謂單龍單虎一倂禁葬者有乖法理申山子坐而呂山在西則不可以對案論云前後判尹之回啓俱以呂山爲當禁之地特以審愼之意必請更査之命而該府尹査報則初以入葬爲非禁葬爲是而結之以遽難掘移故道臣跋辭亦云邑報中旣曰不是異事又曰非矣有若立申而落呂云者誠可謂的確之論今以前後判尹之回啓道臣跋辭觀之則申呂立落已自可見而纔因特敎本府郞廳又爲摘奸圖形以備睿覽矣步數雖遠而旣是壓臨之處案對雖左而又是圖局之內則呂萬永父墳在所當掘卽令道臣分付山在官使之刻期掘移後狀聞何如傳曰允
정조 11년
禁府啓目連源前察訪安鳳來更招云云判付內辭意發問目更爲嚴問則其所發明與前招無異究厥情狀極爲駭痛刑推得情何如判付啓除刑推議處爲良如敎
정조 11년
禁府啓目長水前察訪李命求黃山前察訪李性吾等原情云云李命求段傳旨內辭緣泛稱遲晩刑推得情爲白乎旀李性吾段傳旨內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓依允爲旀李命求乙良除刑推議處爲良如敎
정조 11년
禁府啓目幽谷前察訪李錫祺原情云云傳旨問目內辭緣泛稱遲晩刑推得情何如判付啓除刑推議處爲良如敎
정조 11년
禁府啓目南部都事尹光心原情云云傳旨內辭緣泛稱遲晩刑推得情何如判付啓誠如爰辭云云臺臣事不唯妄率着鬃帽者所爲亦甚不緊大體是微事不足煩徹分揀放送申飭供職爲良如敎
정조 11년
禁府啓目承文院上博士南必錫原情云云傳旨內辭緣泛稱遲晩刑推得情何如判付啓分揀放送仍令明日分館爲良如敎
정조 11년
禁府啓目前判官李邦億原情云云問目內辭緣泛稱遲晩刑推得情何如判付啓除刑推議處爲良如敎